किशोरी बाल मेल में बेटियों को अधिकार बताए
कस्तूरबागांधी आवासीय स्कूल मंडेसरा में शैक्षिक किशोरी बाल मेले का आयोजन सोमवार को किया गया। कार्यक्रम की मुख्य अतिथि पंचायत समिति प्रधान वीणा दशोरा, अध्यक्षता अतिरिक्त जिला परियोजना समन्वयक सर्व शिक्षा अभियान चित्तौडगढ़ राजेंद्र शर्मा ने की। इस मौके पर प्रधान ने कहा कि बालिका शिक्षा से बालिकाओं को जोड़ने, जिला कलेक्टर की ओर से चलाए गए उड़ान अभियान में क्षेत्र की सभी बालिकाओं को स्कूल में प्रवेश दिलाने के लिए कहा।
एडीपीसी राजेंद्र शर्मा ने क्षेत्र की अनामांकित बालिकाओं को कस्तूरबा गांधी आवासीय स्कूल से जोड़कर लक्ष्य प्राप्त करने के लिए कहा। मेले में बालिकाओं ने रोचक एवं ज्ञानवर्धक खेलों के स्टॉल लगाए। उपखंड के लगभग 300 स्टूडेंट्स ने मेले में भाग लिया। इस मौके पर आओ देखो सीखो, मन की बात, निशाना चूक जाए, सुचालक, कुचालक, दुनिया को जानो, जिले पहचानो, में हूं पौधा कौनसा, रिंग का किंग, शरीर के अंग, पहचान, शब्दों का मिलान, सुगंध की पहचान करने की प्रतियोगिताएं स्टॉल पर हुई। प्रश्नों के उत्तर देने वालों को पुरस्कार दिए गए। स्टॉल का निरीक्षण अतिथियों ने किया। सर्वशिक्षा अभियान के आरपी राजेंद्र गुप्ता, ओमप्रकाश रेगर, लेखाकार महावीर चौधरी, प्रिंसिपल रजनी पाठक सहित समस्त स्टाफ, दक्ष प्रशिक्षक दिनेश मीणा, विद्याधर दशोरा, राहुल सैनी, हेमराज सहित स्कूलों के शिक्षक मौजूद थे।
इनस्कूलों के स्टूडेंट्स ने लिया भाग
किशोरीबाल मेले में मंडेसरा स्थित कस्तूरबा गांधी आवासीय स्कूल, मंडेसरा सीनियर सेकंडरी स्कूल, धौलाई, रोडीबांडी, कुंडालिया, बहेलिया, चेनपुरा, कुशलगढ़, कोलपुरा, अरेणाकलां, दूधीतलाई, आगरा, शोपुरिया स्कूल के स्टूडेंट्स ने भाग लिया।
रावतभाटा. शैक्षिक बाल मेले के शुभारंभ पर संबोधित करती प्रधान वीणा दशोरा।
कार्यक्रम
hin_Deva hin_Deva hin_Deva hin_Deva awa_Deva hin_Deva hin_Deva